 Kaimu Posta Masta Mkuu wa Shirika la Posta nchini, Fortunatus Kapinga alisema hayo alipokuwa akizungumza na waandishi wa habari kuhusu ukuaji wa teknolojia.Alisisitiza kuwa teknolojia inaleta fursa na sio tishio ila inategemea imetumiwaje katika eneo husika na kuongeza kuwa biashara ya mtandao imeimarisha biashara ya shirika hilo ikiwa ni pamoja na kutoa teknolojia mpya.“Teknolojia inapokuja mahali popote inaleta changamoto lakini ikitumika vizuri inaweza kuwa baraka,” alisisitiza.Alisema kutokana na kuongezeka kwa biashara ya mtandao barani Ulaya, mapato yamekuwa kwa asilimia 1.4, Asia na Amerika ya Kaskazini asilimia 3.9.Kapinga alisema shirika limefanikiwa kutekeleza miradi mbalimbali ya matumizi ya Teknolojia ya Habari na Mawasiliano(Tehama) ili kuongeza ubora wa huduma zake.